**ISTRAŽIVANJE 1**

UVODNO ISTRAŽIVANJE

Prvi čas se ostvaruje kroz radioničarski rad primenom interaktivnih istraživačkih metoda rada na temu međunarodnog humanitarnog prava (MHP), odnosa prema ratu, razlozima za postojanje pravila u ratu i pokušajima da se umanji patnja ljudi koju rat prouzrokuje.Tokom radioničarskog rada nastavnik ukazuje na ulogu Međunarodnog komiteta Crvenog krsta i nacionalnog društva Crvenog krsta (Cveni krst Srbije)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Ciljevi**

* Izdvajanje ljudskog dostojanstva kao jedne od centralnih tema MHP
* Istraživanje odnosa učenika prema ratu i poimanje razloga postojanja MHP-a
* Ukazivanje na složenost i potrebu za postojanjem MHP-a
* Ukazivanje na složenost i potrebu za postojanjem MHP-a
* Uočavanje činjenice da nema lakih odgovora na mnoga pitanja iz ove oblasti

**Materijal**

* Prilog: “O naporima da se rat proglasi nezakonitm”
* Prilog za nastavnike:”Primer klasifikacije asocijacija na reč rat”
* Prilog za nastavnike:”Vodič kroz MHP”

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**AKTIVNOSTI U NEKOLIKO KORAKA**

**Prvi korak:** Na samom početku radionice nastavnik uvodi temu međunarodnog humanitarnog prava kao koncepta usko povezanog sa ratnim sukobima. Nastavnik naglas izgovara reč RAT i poziva učenike da slobodno iskažu svoju asocijaciju na reč **rat.** Sve asocijacije nastavnik zapisuje (na table ili velikom pak papiru) razvrstavajući ih u tri kolone prema kriterijumima koji nisu zapisani na table, ali se nastavnik prilikom razvrstavanja njima rukovodi:

1. Ugroženost života
2. Ugroženost života i ljudskog dostojanstva
3. Ugroženost ljudskog dostojanstva

Po završetku izlistavanja asocijacija, nastavnik iščitava jednu po jednu kolonu ispisanih asocijacija, i traži oe učenika da za svaku kolonu pronađu zajednički imenitelj, tj. kriterijume koje je nastavnik pratio razvrstavajući asocijacije u ove tri kolone. Šta prepoznaju da je ugroženo u prvoj, drugoj i trećoj koloni?

Potom, ispod svake kolone upisuje pretpostavljene kriterijume (koje grupa otkriva) i sumira ih na kraju na ovaj način:

1. Ugroženost života
2. Ugroženost života i ljudskog dostojanstva
3. Ugroženost ljudskog dostojanstva